Di tesleḍt, nekkes-d ayen akk i cudden ɣer timawit, yal aḥric nefka-d deg-s tagnit anda i t-id-yenna d yiswi -ines d wacu i t-yeǧǧan ad tent-isemres. Asemres n yiferdisen n timawit di tira n wungal yessebgen-d aṭas n tegnatin d leṣnaf n timawit am usexdem n waṭas n yinzan akken llan di timawit ulac dacu i beddel deg-sen, issemres daɣen isefra aladɣa wid n Ayt Mangellat daɣen i ssexdem innan d tenfaliyin tukrifin, d wallus i d-ibanen s tuget acku dayen yellan di timawit s waṭas, daɣen imi amaru ur yesɛi ara tirmit deg ṣṣenf-agi n tsekla ɣef waya i d-banent waṭas n tecraḍ n timawit, imi netta d amjay.